Forslag til RÅDETS FORORDNING om ændring af Rådets forordning (EF) nr. 2820/98 om anvendelse af et flerårigt arrangement med generelle toldpræferencer for perioden 1. juli 1999 til 31. december 2001 med henblik på at udvide toldfritagelsen til også at omfatte varer med oprindelse i de mindst udviklede lande, uden mængdebegrænsning

(forelagt af Kommissionen)

BEGRUNDELSE

Dette forslag vedrører en række forpligtelser, Fællesskabet har påtaget sig til fordel for de mindst udviklede lande (LLDC-landene), og som er blevet bekræftet for nylig, og det tager sigte på en konkret gennemførelse af disse forpligtelser.

Verdenshandelsorganisationens (WTO's) handlingsplan, der blev vedtaget på ministermødet i Singapore i 1996, skal give LLDC-landene bedre adgang til industrilandenes markeder. Handlingsplanen anbefaler bl.a., at industrilandene indrømmer toldfritagelse for import af varer med oprindelse i LLDC-landene i form af en autonom ordning.

Til opfølgning af denne handlingsplan konkluderede Rådet den 2. juni 1997, at Fællesskabet i første omgang burde realisere de i Singapore opstillede mål ved at indrømme de LLDC-lande, der ikke er medlem af Lomé-konventionen, samme fordele som de lande, der er medlem af den, og på mellemlang sigt fri adgang for de fleste produkter fra LLDC-landene. Ifølge dette engagement gav Fællesskabet i 1998 de LLDC-lande, der ikke er medlem af Lomé-konventionen, samme fordele som de lande, der er medlem af den, som fastsat i forordning (EF) nr. 602/98.

Desuden er lignende forpligtelser blevet bekræftet over for Lomé-landene. Ifølge partnerskabsaftalen, der blev undertegnet i Cotonou (Republikken Benin) den 23. juni 2000 med staterne i Afrika, Vestindien og Stillehavet, indleder Fællesskabet i 2000 en proces, der ved udgangen af de multilaterale handelsforhandlinger i WTO og senest i 2005 dels skal sikre toldfri adgang for de fleste varer med oprindelse i samtlige LLDC-lande, idet de bestående handelsbestemmelser i fjerde AVS/EF-konvention lægges til grund, dels skal føre til forenkling og genbehandling af oprindelsesreglerne, også kumulationsbestemmelserne, som gælder for disse landes eksport.

Inden for de multilaterale rammer har Fællesskabet arbejdet aktivt for at opnå tilsagn til fordel for LLDC-landene. På WTO's ministerkonference i Seattle i november 1999 udtrykte Fællesskabet og Japan således i en fælles erklæring, at de havde til hensigt at åbne deres markeder for størstedelen af LLDC-landenes varer. Senere førte Fællesskabets fortsatte bestræbelser til, at de andre deltagere i firepartsmødets (USA, Canada) påtog sig en forpligtelse i samme retning. Canada har lige lanceret et initiativ svarende til Fællesskabets. For ganske nylig er dette mål også blevet bekræftet i G8, der omfatter verdens mest industrialiserede lande samt Rusland.

Det er denne række af forpligtelser, Kommissionen nu finder det nødvendigt at give en retlig og autonom form. Men Kommissionen mener, at Fællesskabet er i stand til at gå ud over sine forpligtelser og således allerede nu indrømme alle varer med oprindelse i samtlige LLDC-lande, undtagen våben og ammunition, toldfritagelse uden mængdebegrænsning. Det skal nemlig understreges, at over 99% af Fællesskabets handel med LLDC-landene har adgang til markedet til nultold, enten i kraft af Lomé-konventionen eller det generelle præferencesystem (GSP-systemet). 8 113 mio. EUR ud af 8 136 mio. EUR er omfattet af en sådan behandling. Imidlertid er de varer, der stadig er omfattet af importbeskyttelse, ofte varer, der kun udgør en lille del af handelen mellem LLDC-landene og Fællesskabet eller slet ikke indgår i denne. Fællesskabsbeskyttelsen er bestemt en af grundene til, at denne handel ikke finder sted, og hvis den ophæves, må dette få en stimulerende virkning på handelen med disse varer.

En sådan holdning vil være et stærkt, troværdigt politisk signal til alle vores partnere. Da Fællesskabet er verdens langt største importør af varer fra LLDC-landene, med en andel af den samlede import fra udviklingslandene på 56%, vil dette forslag kunne tjene til eksempel for andre WTO-medlemmer, særlig de industrialiserede økonomier. Forslaget har en forstærkende virkning på den nuværende situation og tager sigte på at fremme produktion af og handel med varer, der endnu ikke eller knap nok er udviklet i LLDC-landene, hvad der giver det et langsigtet mål. Det vil vise udviklingslandene i almindelighed og LLDC-landene i særdeleshed, at Fællesskabet bevarer sin rolle som initiativtager på handelsliberaliseringsområdet efter Seattle, og det er et tegn på, at Fællesskabet virkelig gør en indsats for at tage hensyn til de behov og bekymringer, disse lande har givet udtryk for i forbindelse med en ny runde af multilaterale handelsforhandlinger.

Da det drejer sig om et autonomt tiltag i forbindelse med toldpræferencerne inden for de multilaterale rammer, forelægger Kommissionen dette forslag som en ændring af Rådets forordning (EF) nr. 2820/98 af 21. december 1998 om anvendelse af et flerårigt arrangement med generelle toldpræferencer, der løber indtil den 31. december 2001. En anden løsning ville have været et forslag om en toldordning for LLDC-landene, der var løsrevet fra GSP-systemet og kunne gælde også efter den 31. december 2001. Dette ville imidlertid have brudt Fællesskabets generelle præferenceordning som en helhedsordning, der under alle omstændigheder skal tages op til revision før udgangen af 2001, for at de nødvendige ændringer kan fastlægges til sidste fase af det tiårige arrangement, der løber indtil 2004. Derfor bør den nye behandling af LLDC-landene, som dette forslag til forordning omhandler, medtages i revisionen.

Det væsentlige formål med dette forslag er mere konkret at ændre ovennævnte forordnings artikel 6, der vedrører den særlige ordning for støtte til de mindst udviklede lande. Imidlertid er den logiske konsekvens af en sådan ændring, at andre artikler også ændres. Eksempelvis ændres omfanget af ordningens anvendelse med den nye artikel 6, som står i forordningens artikel 1, stk. 2. Som følge af ændringerne til fordel for de mindst udviklede lande skal der desuden foretages tekniske ændringer i forordningens artikel 7 og bilag VII, så omfanget af den særlige ordning for støtte til narkotikabekæmpelse bedre defineres. Endelig er det også nødvendigt at foretage tekniske ændringer i forordningens artikel 29, stk. 4, så fordelene for de mindst udviklede lande ikke kun begrænses til værditolden.

Kommissionen er bevidst om de stigende risici for svig eller manglende overholdelse af oprindelsesreglerne som følge af en sådan åbning og forslår at indføre forstærkede beskyttelsesforanstaltninger svarende til dem, Rådet vedtog for de exceptionelle handelsforanstaltninger over for landene og territorierne i den vestlige del af Balkanregionen. Dette forslag, der ændrer artikel 22 i GSP-grundforordningen, går ud på midlertidigt at suspendere toldindrømmelser i tilfælde af svig, manglende overholdelse af oprindelsesreglerne og/eller massiv stigning i Fællesskabets import i forhold til det sædvanlige produktionsniveau og den sædvanlige eksportkapacitet i disse lande.

Derimod er det ikke fundet hensigtsmæssigt at gå ud over en sådan foranstaltning og f.eks. ændre ordningen vedrørende oprindelsesregler. Dels indeholder denne ordning allerede alle de midler, der er nødvendige for at sikre, at reglerne overholdes, og forebygge omgåelse. Desuden ville en stramning af oprindelsesreglerne for de af GSP-systemet omfattede lande - samtlige udviklingslande - ikke være berettiget, fordi de fattigste lande blandt disse vil få fri adgang til fællesskabsmarkedet. Ydermere ville det stride mod fællesskabsudviklingen i de seneste år at udarbejde oprindelsesregler, der specielt tager sigte på LLDC-landene, da udviklingen går i retning af forenkling og harmonisering af de forskellige gældende oprindelsesregler.

Det overvejes dog at tilbyde AVS-landegruppens mindst udviklede lande regional kumulation via regionale organisationer, der forhandler om økonomiske partnerskabsaftaler med Fællesskabet. Selv om det på kort sigt bliver vanskeligt at tilbyde de LLDC-lande, der er medlem af AVS-landegruppen, samme kumulationsmuligheder som dem, der allerede indrømmes de LLDC-lande, der ikke er medlem af AVS-landegruppen, finder man det ikke på længere sigt forsvarligt fortsat at diskriminere mellem de forskellige LLDC-lande. Desuden kommer disse muligheder til at hænge godt sammen med fællesskabspolitikken på dette område.

Kommissionen er i øvrigt bevidst om, at dette liberaliseringsforslag, der alene tager sigte på visse tredjelande, får virkninger for en række landbrugsprodukter under de fælles markedsordninger, der er ved at blive revideret eller snart bliver det (bananer, ris, sukker). Derfor foreslås det, at den frie adgang for disse produkter gennemføres gradvis over en treårig periode.

Fri adgang for varer fra LLDC-landene ikke det eneste vigtige tiltag, der skal hjælpe disse lande. De skal blive i stand til at udnytte de muligheder, handelsliberaliseringen åbner. Et andet vigtigt mål er at øge produktionskapaciteten, så disse lande kan fremstille og bearbejde flere kvalitetsprodukter til eksport. Fællesskabspolitikken skal fortsat prioritere, at den faglige og finansielle bistand til udviklingslandene opretholdes på et sådant passende niveau, at de kan forbedre og differentiere deres eksportkapacitet.

Af disse grunde foreslår Kommissionen Rådet at vedtage dette forslag til forordning.

2000/0239 (ACC)

Forslag til

RÅDETS FORORDNING

om ændring af Rådets forordning (EF) nr. 2820/98 om anvendelse af et flerårigt arrangement med generelle toldpræferencer for perioden 1. juli 1999 til 31. december 2001 med henblik på at udvide toldfritagelsen til også at omfatte varer med oprindelse i de mindst udviklede lande, uden mængdebegrænsning

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til forslag fra Kommissionen [1], og

[1] EFT C af , s.

ud fra følgende betragtninger:

(1) Artikel 6 i Rådets forordning (EF) nr. 2820/98 af 21. december l998 om anvendelse af et flerårigt arrangement med generelle toldpræferencer for perioden 1. juli 1999 til 31. december 2001 fastsætter en gunstigere toldordning for de mindst udviklede lande.

(2) Fællesskabets flerårige arrangement med generelle toldpræferencer skal tages op til revision før udgangen af 2001, for at de nødvendige ændringer kan fastlægges til sidste fase af det tiårige arrangement, der løber indtil 2004.

(3) På ministermødet i Singapore i december 1996 forpligtede medlemmerne af WTO sig til at gennemføre en handlingsplan, der skulle give varer med oprindelse i de mindst udviklede lande bedre adgang til WTO-medlemmernes markeder.

(4) Med udgangspunkt i en kommissionsmeddelelse af 16. april 1997 konkluderede Rådet den 2. juni 1997, at de i Singapore opstillede mål skulle realiseres navnlig ved at indrømme de mindst udviklede lande, der ikke er medlem af Lomé-konventionen, samme fordele som de lande, der allerede er medlem af den, og på mellemlang sigt fri adgang for de fleste varer fra samtlige mindst udviklede lande.

(5) Rådets forordning (EF) nr. 602/98 indrømmer de mindst udviklede lande, der ikke er medlem af Lomé-konventionen, samme fordele som de lande, der allerede er medlem af den.

(6) Partnerskabsaftalen, der blev undertegnet i Cotonou (Republikken Benin) den 23. juni 2000 mellem staterne i Afrika, Vestindien og Stillehavet og Det Europæiske Fællesskab og dets medlemsstater, og som i henhold til AVS/EF-Ministerrådets afgørelse 1/2000 blev sat i kraft før tiden, fastsætter i artikel 37, stk. 9, at Fællesskabet i 2000 indleder en proces, der ved udgangen af de multilaterale handelsforhandlinger og senest i 2005 skal sikre toldfri adgang for de fleste varer med oprindelse i samtlige mindst udviklede lande, og at dette skal bygge på de bestående handelsbestemmelser i fjerde AVS/EF-konvention.

(7) Da der er en reel risiko for, at de mindst udviklede lande i stigende grad marginaliseres i forhold til verdensøkonomien, bør Det Europæiske Fællesskab endog gå ud over sine forpligtelser og således allerede nu indrømme alle varer med oprindelse i de mindst udviklede lande, undtagen våben og ammunition, toldfritagelse uden mængdebegrænsning.

(8) Da de fælles landbrugsordninger for sukker, ris og bananer allerede er eller snart vil blive taget op til revision, skal forordningerne vedrørende disse reformer tage hensyn til den toldfrie adgang for varer fra LLDC-landene allerede ved udarbejdelsen af den almindelige importordning for disse varer som følge af disse reformer; derfor skal den frie adgang for disse produkter indføres gradvis over en treårig periode fra første januar 2001.

(9) Som følge af ændringerne til fordel for de mindst udviklede lande skal der indføres tekniske ændringer til bestemmelserne om den særlige ordning for støtte af bekæmpelse af narkotika for bedre at definere dens rækkevidde.

(10) Som yderligere grund til midlertidig suspension af præferencerne, der giver Kommissionen mulighed for at handle hurtigt, når Fællesskabets finansielle interesser står på spil, er det nødvendigt at anføre massiv stigning i importen af varer med oprindelse i de mindst udviklede lande i forhold til det sædvanlige produktionsniveau og den sædvanlige eksportkapacitet i disse lande -

UDSTEDT FØLGENDE FORORDNING:

Artikel 1

1. Artikel 1, stk. 2, i Rådets forordning (EF) nr. 2820/98 affattes således: "Denne forordning finder anvendelse på de varer henhørende under kapitel 1 til 97 i den fælles toldtarif, med undtagelse af kapitel 93, der er opført i bilag I, jf. dog bestemmelserne i artikel 6. På de varer, der er opført i bilag VII, finder den kun anvendelse på de i artikel 7 anførte betingelser."

2. Artikel 6 i Rådets forordning (EF) nr. 2820/98 affattes således: "Toldsatserne i den fælles toldtarif suspenderes fuldstændigt for alle de varer, der henhører under kapitel 1 til 97 i den fælles toldtarif, med undtagelse af kapitel 93, og som har oprindelse i de mindst udviklede lande, der er opført i bilag IV. Dog bliver toldsatsen for KN-kode 0803 00 19, 1006 og 1701 gradvis ophævet over en treårig periode at regne fra første januar 2001. Denne ophævelse finder sted i form af en nedsættelse af den fælles toldtarifs toldsatser for disse produkter med 20% pr. første januar 2001, 50% pr. første januar 2002 og 80% pr. første januar 2003 og bliver fuldstændigt gennemført den første januar 2004."

3. Artikel 7 i Rådets forordning (EF) nr. 2820/98 affattes således: "Toldsatserne i den fælles toldtarif suspenderes fuldstændigt for de industrivarer i kapitel 25 til 97 i den fælles toldtarif, undtagen kapitel 93, der er opført i bilag I, samt for de landbrugsprodukter, der er opført i bilag VII, for så vidt angår de lande, der er opført i bilag V, og med forbehold af proceduren den i artikel 31, stk. 3."

4. Artikel 22, stk. 1, litra d), i Rådets forordning (EF) nr. 2820/98 affattes således:

"d) svig, manglende administrativt samarbejde med henblik på kontrol af oprindelsescertifikater formular A eller massiv stigning i Fællesskabets import af varer med oprindelse i de lande, der er opført i bilag IV, i forhold til det sædvanlige produktionsniveau og den sædvanlige eksportkapacitet i disse lande."

5. Artikel 29, stk. 4, i Rådets forordning (EF) nr. 2820/98 affattes således: "For så vidt angår varer, der er omfattet af kapitel 1 til 24, skal præferencenedsættelsen begrænses til værditolden, når der er tale om toldsatser, som både omfatter værditoldsatser og en eller flere specifikke toldsatser, medmindre andet er fastsat i bilagene. Dog finder den i artikel 6 fastsatte toldfritagelse ligeledes anvendelse på de specifikke toldsatser. Omfatter toldsatserne en værditoldsats med en maksimums- og en minimumstoldsats, finder præferencenedsættelsen også anvendelse på denne maksimums- og minimumstoldsats. Omfatter de mere end én specifik toldsats, finder præferencenedsættelsen anvendelse på dem alle."

6. Bilag VII til Rådets forordning (EF) nr. 2820/98 affattes som angivet i bilaget til denne forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra .......

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den ...........

På Rådets vegne

Formand

BILAG

// BILAG VII (1)

// Ikke-følsomme varer

KN-kode // Varebeskrivelse

// Heste, levende, undtagen racerene avlsdyr

0101 19 90 // -- I andre tilfælde

0104 20 10 // Geder, levende, racerene avlsdyr (1)

0106 00 10 // Tamkaniner, levende

0106 00 20 // Duer, levende

0205 00 // Hestekød samt kød af æsler, muldyr eller mulæsler, fersk, kølet eller frosset

// Spiseligt slagteaffald, fersk, kølet eller frosset:

0206 80 91 // -- Varer af heste, æsler, mulæsler og mulddyr

0206 90 91 //

0208 // Andet kød og spiseligt slagteaffald, fersk, kølet eller frosset, undtagen varer under pos. 0208 90 50

KAPITEL 3 (2) // FISK OG KREBSDYR, BLØDDYR OG ANDRE HVIRVELLØSE VANDDYR

0407 00 90 // Fugleæg med skal, friske, konserverede eller kogte, undtagen æg af fjerkræ

0409 00 00 // Naturlig honning

0410 00 00 // Spiselige produkter af animalsk oprindelse, ikke andetsteds tariferet

KAPITEL 5 // DIVERSE PRODUKTER AF ANIMALSK OPRINDELSE

KAPITEL 6 (3) // LEVENDE TRÆER OG ANDRE LEVENDE PLANTER; LØG, RØDDER O.LIGN.; AFSKÅRNE BLOMSTER OG BLADE

0701 // Kartofler, friske eller kølede

0706 90 30 // Peberrod (Cochlearia armoracia), friske eller kølede

0708 // Bælgfrugter, også udbælgede, friske eller kølede

// Andre grøntsager, friske eller kølede:

ex 0709 20 00 // -- Asparges, fra 1. oktober til 31. januar

0709 30 00 // -- Auberginer

0709 40 00 // -- Selleri, undtagen knoldselleri

0709 51 30 // -- Kantareller

0709 60 10 // -- Sød peber

0709 60 99 // -- I andre tilfælde

0709 90 70 // -- Courgetter

0709 90 90 // -- Andre varer

ex 0710 // Grøntsager, også kogte i vand eller dampkogte, frosne, undtagen varer under pos. 0710 80 10

0711 // Grøntsager, foreløbigt konserverede f.eks. med svovldioxid, i saltlage, svovlsyrlingvand eller andre konserverende opløsninger, men ikke tilberedte til umiddelbar fortæring, bortset fra varer under pos. 0711 20 10 og 0711 20 90

// Grøntsager, tørrede, også snittede, knuste eller pulveriserede, men ikke yderligere tilberedte:

0712 20 00 // -- Spiseløg (bortset fra skalotteløg og hvidløg)

0712 30 00 // -- Svampe og trøfler

0712 90 05 // -- Kartofler, også snittede, men ikke yderligere tilberedte

0712 90 30 // -- Tomater

0712 90 50 // -- Gulerødder

ex 0712 90 90 // -- Andre varer, undtagen oliven

0713 // Bælgfrugter, udbælgede og tørrede, også afskallede eller flækkede

0803 00 90 // Bananer, herunder pisang, tørrede

0804 10 00 // Dadler, figner, ananas, avocadoer, guavabær, mango og mangostaner, friske eller tørrede

0804 30 00 //

0804 40 //

// Citrusfrugter, friske eller tørrede

ex 0805 20 // -- Mandariner (herunder tangeriner og satsumas); clementiner, wilkings og andre lignende krydsninger af citrusfrugter, fra 15. maj til 15. september

0805 30 90 // -- Limefrugter (Citrus aurantifolia)

0805 40 // Grapefrugter

0805 90 00 // -- Andre varer

// Meloner (herunder vandmeloner) og melontræsfrugter (papaya), friske:

0807 11 00 // -- Vandmeloner

0807 19 00 // -- Andre meloner

0809 20 05 // Surkirsebær (Prunus cerasus), friske

0809 40 90 // Slåen

// Andre frugter, friske:

0810 20 // Hindbær, brombær, morbær og loganbær

0810 30 // Ribs, solbær og stikkelsbær

// -- Frugter af slægten Vaccinium:

0810 40 30 // -- -- Frugter af arten Vaccinium myrtillus

0810 40 50 // -- -- Frugter af arterne Vaccinium macrocarpon og Vaccinium corymbosum

0810 40 90 // -- -- Andre varer

0810 50 // -- Kiwifrugter

0810 90 85 // -- -- Andre varer

0811 // Frugter og nødder, også kogte i vand eller

dampkogte, frosne, også tilsat sukker eller

andre sødemidler

0812 // Frugter og nødder, foreløbigt konserverede (f.eks. med svovldioxidgas eller i saltlage,

svovlsyrlingvand eller andre konserverende

opløsninger), men ikke tilberedte til umiddelbar

fortæring

// Frugter, tørrede, der ikke henhører under

pos. 0801 - 0806;

0813 10 00 // -- Abrikoser

0813 20 00 // -- Svesker

0813 30 00 // -- Æbler

// -- Andre frugter:

0813 40 10 // -- -- Ferskner, herunder blodferskner og nektariner

0813 40 30 // -- -- Pærer

0813 40 50 // -- -- Melontræsfrugter (papaya)

0813 40 95 // -- -- Andre varer

// Blandinger af nødder eller tørrede frugter

henhørende under dette kapitel :

0813 50 12 // Blandet tørret frugt, undtagen frugt

henhørende under pos. 0801 - 0806

0813 50 15 //

0813 50 19 //

ex 0813 50 31 // -Blandinger bestående udelukkende af kokosnødder, paranødder, akajounødder, betelnødder og kolanødder

ex 0813 50 91 // -- Blandinger af tørrede guavabær, mango, mangostaner, melontræsfrugter (papaya), tamarinder, acajouæbler, jackfrugter, litchi og sapotiller

0901 12 00 // Kaffe, rå, koffeinfri

0901 21 00 // Brændt kaffe

0901 22 00 //

0901 90 90 // Kaffeerstatning med indhold af kaffe

0904 20 10 // Sød peber, ikke knust eller formalet

0910 40 13 // Timian, undtagen vild timian (Thymus serpyllum), ikke knust eller formalet

0910 40 19 // Timian, knust eller formalet

0910 40 90 // Laurbærblade

0910 91 90 // Blandinger af krydderier, knust eller formalet

0910 99 99 // Andre varer, knust eller formalet

ex 1008 90 90 // Quinoa

1105 // Mel, pulver, flager, granulater og pellets, af

kartofler

// Mel og pulver:

1106 10 00 // -- Af tørrede bælgfrugter henhørende under pos. 0713

1106 30 // -- Af varer henhørende under kapitel 8

ex KAPITEL 12 // OLIEHOLDIGE FRØ OG FRUGTER; DIVERSE ANDRE FRØ OG FRUGTER;

PLANTER TIL INDUSTRIEL OG MEDICINSK BRUG; HALM OG

FODERPLANTER, undtagen sukkerroer og sukkerrør henhørende under pos. 1212 91 og 1212 92

KAPITEL 13 // SCHELLAK O. LIGN.; CARBOHYDRATGUMMIER OG NATURHARPIKSER SAMT ANDRE PLANTESAFTER OG PLANTEEKSTRAKTER

// Lardstearin, lardoil, oleostearin (pressetalg), oleomargarin og talgolie, ikke emulgeret eller blandet eller på anden måde tilberedt, undtagen lardstearin og oleostearin (pressetalg) til industriel anvendelse

1503 00 19 //

1503 00 90 //

1504 // Fedtstoffer og olier udvundet af fisk og havpattedyr, samt fraktioner deraf, også raffinerede, men ikke kemisk modificerede, undtagen varer henhørende under pos. ex 1504 30 10 (af hvaler og kaskelothvaler)

1505 // Uldfedt og fedtstoffer udvundet deraf (herunder lanolin)

1507 // Sojabønneolie og fraktioner deraf, også raffinerede, men ikke kemisk modificerede

1508 // Jordnøddeolie og fraktioner deraf, også raffinerede, men ikke kemisk modificerede

1511 // Palmeolie og fraktioner deraf, også raffinerede, men ikke kemisk modificerede

1512 // Solsikkeolie, saflorolie og bomuldsfrøolie samt fraktioner deraf, også raffinerede, men ikke kemisk modificerede

1513 // Kokosolie (kopraolie), palmekerneolie og babassuolie samt fraktioner deraf, også raffinerede, men ikke kemisk modificerede

1514 // Rybsolie, rapsolie og sennepsolie samt fraktioner deraf, også raffinerede, men ikke kemisk modificerede

1515 // Andre vegetabilske fedtstoffer og olier (herunder jojobaolie) samt fraktioner deraf, også raffinerede, men ikke kemisk modificerede

1516 // Animalske og vegetabilske fedtstoffer og olier samt fraktioner deraf, helt eller delvis hydrerede, inter-esterificerede, re-esterificerede eller elaidiniserede, også raffinerede, men ikke på anden måde bearbejdede

1517 // Margarine; spiselige blandinger eller tilberedninger af animalske eller vegetabilske fedtstoffer eller olier eller af fraktioner af forskellige fedtstoffer og olier fra dette kapitel, undtagen spiselige fedtstoffer og olier eller fraktioner deraf henhørende under pos. 1516

1518 // Animalske og vegetabilske fedtstoffer og olier og fraktioner deraf, kogte, oxyderede, dehydrerede, svovlbehandlede, blæste, polymeriserede ved opvarmning i vacuum eller i en inaktiv gas eller på anden måde kemisk modificerede, undtagen varer henhørende under pos. 1516; ikke-spiselige blandinger eller tilberedninger af animalske eller vegetabilske fedtstoffer eller olier eller af fraktioner af forskellige fedtstoffer og olier fra dette kapitel, ikke andetsteds tariferet

1521 90 99 // Bivoks og anden insektvoks, også raffineret eller farvet, andre varer end rå varer

// Degras; restprodukter fra behandling af fedtstoffer, fede olier eller animalsk og vegetabilsk voks:

1522 00 10 // -- Degras

1522 00 91 // -- Oliefod og sæbefod (soap-stocks)

// Andre varer af kød, slagteaffald eller blod, tilberedte eller konserverede:

1602 20 11 //

1602 20 19 //

1602 41 90 //

1602 42 90 //

1602 49 90 //

1602 50 31 //

1602 50 39 //

1602 50 80 //

1602 90 31 //

1602 90 41 //

1602 90 69 //

1602 90 72 //

1602 90 74 //

1602 90 76 //

1602 90 78 //

1602 90 98 //

1603 00 10 // Ekstrakter af saft af kød, fisk, krebsdyr, bløddyr eller andre hvirvelløse vanddyr, i pakninger af nettovægt 1 kg og derunder

1604 (4) // Fisk, tilberedt eller konserveret; kaviar og kaviarerstatning tilberedt af fiskerogn

1605 // Krebsdyr, bløddyr og andre hvirvelløse vanddyr, tilberedt eller konserveret

1702 50 00 // Kemisk ren fructose

1702 90 10 // Kemisk ren maltose

1704 (5) // Sukkervarer uden indhold af kakao (herunder hvid chokolade)

KAPITEL 18 // KAKAO OG TILBEREDTE VARER DERAF

KAPITEL 19 // TILBEREDTE VARER AF KORN, MEL, STIVELSE ELLER MÆLK; BAGVÆRK

KAPITEL 20 // VARER AF GRØNTSAGER, FRUGTER, NØDDER ELLER ANDRE PLANTER OG PLANTEDELE

ex KAPITEL 21 // DIVERSE PRODUKTER FRA NÆRINGSMIDDELINDUSTRIEN, undtagen sirup og andre sukkeropløsninger henhørende under underpos. 2106 90 30, 2106 90 51, 2106 90 55 og 2106 90 59

ex KAPITEL 22 // DRIKKEVARER, ETHANOL (ETHYLALKOHOL) OG EDDIKE, undtagen varer henhørende under underpos. 2204 10 11 - 2204 30 10, 2206 00 10, 2208 40, 2208 90 11 og 2208 90 19

// Klid og andre restprodukter, også i form af pellets, fra sigtning, formaling eller anden bearbejdning af korn eller bælgfrugter:

2302 50 00 // -- Af bælgfrugter

// Tilberedninger, af den art der anvendes som dyrefoder:

2309 10 90 // -- Hunde- og kattefoder, i pakninger til detailsalg, undtagen sådant foder med indhold af stivelse, glucose, glucosesirup og andre glucoseopløsninger, maltodextrin, maltodextrinsirup og andre maltodextrinopløsninger henhørende under pos. 1702 30 51 til 1702 30 99, 1702 40 90, 1702 90 50 og 2106 90 55 eller mælkeprodukter

// -- I andre tilfælde:

2309 90 91 // -- -- Roeaffald tilsat melasse

2309 90 93 // -- -- Tilsætningsfoder (premixes)

2309 90 95 // -- -- Andre varer

2309 90 97 //

KAPITEL 24 // TOBAK OG FABRIKEREDE TOBAKSERSTATNINGER

2818 30 00 // Aluminiumhydroxid

ex 2844 30 51 // Sintrede keramiske metaller (cermets), ubearbejdede, affald og skrot fra uran med formindsket indhold af U 235

35029070 // Albuminer, i andre tilfælde

// (1) Henførsel under denne underposition sker på betingelser fastsat i henhold til relevante fællesskabsbestemmelser.

// (2) Toldsatsen er 3,6% for rejer under KN-kode 0306 13.

// (3) For afskårne blomster under KN-kode 0603 anses de vilkår, der er fastsat i artikel 28, stk. 1, for at være til stede, når de mængder, der er overgået til fri omsætning inden for rammerne af toldpræferencerne, inden for et år overstiger importen fra et af disse lande til Fællesskabet, svarende til gennemsnittet mellem den største mængde og den mellemste mængde for de seneste fire år, for hvilke der er statistikker til rådighed.

// (4) For konserveret tunfisk under KN-kode 1604 14 11, 1604 14 18, 1604 14 90, 1604 19 39 og 1604 20 70 undersøges de vilkår, der er fastsat i artikel 28, stk. 1, i forhold til et bestemt land, når de mængder, der er overgået til fri omsætning inden for rammerne af toldpræferencerne, overstiger mængden af dette lands gennemsnitlige årlige eksport af den pågældende vare til Fællesskabet i de sidste tre år.

// (5) For varer under KN-kode 1704 10 91 og 1704 10 99 begrænses den specifikke toldsats til 16% af toldværdien.

FINANSIERINGSOVERSIGT

1. FORANSTALTNINGENS BETEGNELSE

Forslag til Rådets forordning (EF) om ændring af Rådets forordning (EF) nr. 2820/98 om anvendelse af et flerårigt arrangement med generelle toldpræferencer for perioden 1. juli 1999 til 31. december 2001 med henblik på at udvide toldfritagelsen til også at omfatte varer med oprindelse i de mindst udviklede lande, uden mængdebegrænsning.

2. RETSGRUNDLAG

Traktatens artikel 133

3. BESKRIVELSE AF FORANSTALTNINGEN

Dette forslag til forordning tager sigte på at indrømme varer, undtagen våben og ammunition, med oprindelse i de mindst udviklede lande toldfritagelse uden mængdebegrænsning.

4. VURDERING AF TOLDINDTÆGTERNE - KLASSIFIKATION AF UDGIFTERNE/INDTÆGTERNE

Med udgangspunkt i 1998-importen repræsenterer de varer, som de mindst udviklede lande endnu ikke har fået toldfritagelse for uden mængdebegrænsning, eksklusive våben, 677 ottecifrede toldpositioner med berøring til en samlet import til 77 mio. EUR ud af i alt 8,191 mia. EUR. Tabet af toldindtægter anslås til 7 118 727 EUR.

KONSEKVENSANALYSE I. - FORSLAGETS KONSEKVENSER FOR VIRKSOMHEDERNE HERUNDER ISÆR SMÅ OG MELLEMSTORE VIRKSOMHEDER (SMV'er)

Forslagets titel

Forslag til Rådets forordning om ændring af Rådets forordning (EF) nr. 2820/98 om anvendelse af et flerårigt arrangement med generelle toldpræferencer for perioden 1. juli 1999 til 31. december 2001 med henblik på at udvide toldfritagelsen til også at omfatte varer med oprindelse i de mindst udviklede lande, uden mængdebegrænsning.

dokumentets referencenummer

forslaget

1. Dette forslag til forordning er et led i den fælles handelspolitik. Hovedformålet med det er at udvide toldfritagelsen til også at omfatte varer med oprindelse i LLDC-landene, uden mængdebegrænsning.

konsekvenser for virksomhederne

2. Det vil først og fremmest være importsektoren, uanset virksomhedernes størrelse, der vil blive berørt af dette forslag. Indrømmelse af toldfritagelse for varer med oprindelse i LLDC-landene vil opfylde det tilsigtede hovedmål, der går ud på at fjerne importafgifter på varer med oprindelse i disse lande og således styrke deres relative konkurrenceevne på fællesskabsmarkedet. Importvirksomhederne i Fællesskabet skal således ikke mere betale told på varer, de importerer fra disse lande, hvad der bør tilskynde dem til at forøge deres import fra disse lande, der er de fattigste i verden, og således bidrage til deres udvikling.

Forslaget berører ikke et bestemt geografisk område i Fællesskabet.

Da det drejer sig om et forslag, der kan styrke samhandel, skulle det få positive konsekvenser for beskæftigelse, investeringer og oprettelse af nye virksomheder samt på virksomhedernes konkurrenceevne.

KONSEKVENSER FOR HANDELEN

Kommissionens forslag skal vurderes ud fra to forskellige aspekter, nemlig dels dets sandsynlige øjeblikkelige virkninger på EU's import af varer med oprindelse i de mindst udviklede lande, dels dets langsigtede dynamiske virkninger. Når man skal forsøge at måle det første aspekt, er det værdien af den nuværende import, der er den mest relevante faktor. For det andet aspekts vedkommende er det imidlertid det nuværende toldbeskyttelsesniveau, der er af afgørende betydning.

Den øjeblikkelige virkning af en liberalisering af indførslen af en vare, der indtil nu har været pålagt told eller været omfattet af en toldkvote, er således værdien af den nuværende import. Men ophævelse af told for varer, der på grund af en meget høj told ikke importeres i dag, får nogle altafgørende dynamiske virkninger i form af tilskyndelse til at producere og eksportere en vare, der indtil nu ikke har været attraktiv nok.

I 1998 indførte Fællesskabet varer fra LLDC-landene til en værdi af 8 715 mio. EUR (8,7 mia. USD). Den samlede importværdi af de varer, der er omfattet af Kommissionens forslag, er ca. 77,7 mio. EUR. Den vigtigste grund til, at dette beløb er så beskedent, er, at størstedelen af EU's import fra LLDC-landene allerede er toldfri.

De største virkninger af liberaliseringen vil berøre importvarer, der i øjeblikket er delvis liberaliseret, da import af de varer, der indtil nu har været udelukket, kun repræsenterer 1,6 mio. EUR. Dette betyder, at det samlede beløb på 77,7 mio. EUR skal betragtes som et maksimum, da en god del af importen i forvejen nyder godt af en vis toldnedsættelse eller endog fritagelse inden for toldkvoter.

De allerfleste af de toldpositioner, der foreslås fritaget for told, vedrører ikke-handlede varer. Hvis denne ikke-eksisterende handel sammenlignes med den nugældende beskyttelsesgrad for de berørte varer, er konklusionen, at ikke-eksisterende import sandsynligvis skyldes den høje importbeskyttelse, der vil bortfalde ifølge forslaget. Dette peger hen imod forslagets andet aspekt, nemlig dets dynamiske, langsigtede virkning på stimuleringen af LLDC-landenes handel med nye varer.